<УМЕТНУТИ: Место, датум>

За: Фармацеуте у установама примарне здравствене заштите

Поштовани/a колега/колегинице,

Обраћамо Вам се као део Европске иницијативе, како бисмо скренули Вашу пажњу на алармантан пораст отпорности на антибиотике широм Европе и затражили Вашу подршку у борби против овог тренда.

Европски центар за превенцију и контролу болести (ECDC), заједно са здравственим властима широм Европске уније, координира Европски дан свести о антибиотицима - европску здравствену иницијативу која се обележава 18. новембра сваке године. Ове године фокус је на сарадњи с фармацеутима, попут Вас, како би се промовисала одговарајућа употреба антибиотика и информисали пацијенти о ризицима повезаним са самолечењем антибиотицима.

Отпорност на антибиотике се током протеклих година повећала до тачке када представља главну претњу за будућу ефикасност антибиотика. У комбинацији са недостатком нове антибиотске терапије, пораст броја бактерија отпорних на антибиотике сада представља озбиљан ризик за јавно здравље.

Као што знате, отпорност на антибиотике је повезана са обимом и начином на који се антибиотици користе. У хуманој медицини, примарна здравствена заштита чини највећи део (80–90%) употребе антибиотика. Самолечење антибиотицима укључује и издавање антибиотика без рецепта и неосновану употребу преосталих антибиотика. Улога фармацеута је посебно важна у овом контексту, јер антибиотике треба одговорно прописивати и издавати, као и правилно користити.

Недавна истраживања (нпр. Евробарометар) су показала да у свим земљама значајна већина пацијената добија антибиотике уз лекарски рецепт. Међутим, и даље постоји мањи део пацијената који користе антибиотике без рецепта (3%) или користе преостале антибиотике од претходне терапије (2%). Обим проблема варира од земље до земље. Стога постоји специфична потреба да се промовише адекватна употреба антибиотика пацијентима који посећују апотеке широм Европе.

Ваш допринос подизању свести о рационалној употреби антибиотика је од кључног значаја. Будући да сте свакодневно у директном контакту са пацијентима, у најбољој сте позицији да утичете на њихову перцепцију и ставове према болести и њихов однос према потреби за антибиотицима.

ECDC је израдио бројне информативне материјале како би Вам помогао у едукацији пацијената о одговарајућој употреби антибиотика. Припремили смо неколико информативних материјала, а више ће бити обезбеђено у блиској будућности. Конкретно, у прилогу се налазе опште кључне поруке, визуелни материјал који се може одштампати на, на пример, кесама апотеке, и постер који се може показати пацијентима у апотекама како би се пружиле информације о самолечењу и одговарајућој употреби антибиотика. Веб-страница Европског дана свести о антибиотицима (<http://antibiotic.ecdc.europa.eu>) нуди додатне материјале за подизање нивоа свести о антибиотицима у примарној здравственој заштити, као и линкове ка додатним текстовима и идејама за начине на које можете да помогнете пацијентима.

Унапред Вам се захваљујемо на подршци и сарадњи. Циљ нам је да, уз Вашу помоћ, смањимо неосновану употребу антибиотика како би ови лекови који спашавају животе остали ефикасни и у годинама које долазе.

|  |  |  |
| --- | --- | --- |
| <УМЕТНУТИ: Име> | Штефан Крхњак | Др Марк Спренгер |
| нпр. министар здравља, <УМЕТНУТИ: Земља> | Председник PGEU | Директор ECDC |

